4. Pielikums iepirkuma procedūras „Viesnīcu un ēdināšanas pakalpojumi Eiropas jauniešu čempionātu basketbolā U-18 vecuma grupās vajadzībām” Nr. LBS 2013/2 nolikumam

**LĪGUMS Nr. \_\_\_\_**

|  |  |
| --- | --- |
| (vieta) | 2013.gada \_\_\_\_.\_\_\_\_\_\_\_\_\_\_\_ |

Pamatojoties uz iepirkuma „Viesnīcu un ēdināšanas pakalpojumi Eiropas jauniešu čempionātu basketbolā U-18 vecuma grupās vajadzībām” (Identifikācijas numurs LBS 2013/2) rezultātiem:

**Biedrība „Latvijas Basketbola Savienība”,** vienotais reģistrācijas Nr. 40008025619, juridiskā adrese Skanstes iela 54, Rīga, LV-1013, turpmāk tekstā - PASŪTĪTĀJS, kuru uz statūtu pamata pārstāv tās ģenerālsekretārs Edgars Šneps, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_, turpmāk saukta IZPILDĪTĀJS, kuru uz statūtu pamata pārstāv valdes \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ no otras puses, turpmāk saukti arī kopā – Puses, atsevišķi – Puse, noslēdz šādu līgumu (turpmāk tekstā „Līgums”):

1. **LĪGUMA PRIEKŠMETS**

1.1. IZPILDĪTĀJS par šajā Līgumā noteikto atlīdzību, Līgumā noteiktajā termiņā un apjomā nodrošina PASŪTĪTĀJAM iespēju izmantot viesnīcas un ēdināšanas pakalpojumus \_\_\_\_\_\_\_\_\_\_\_, kas atrodas \_\_\_\_\_\_\_\_\_\_\_\_ (turpmāk tekstā – „Telpas”). Viesnīcas un ēdināšanas pakalpojumus paredzēts Eiropas jauniešu čempionātu basketbolā U-18 vecuma grupās vajadzībām (turpmāk tekstā - „Čempionāts”) dalībnieku izmitināšanai laika periodā no 2013.gada \_\_\_\_\_\_\_\_\_\_ līdz 2013.gada \_\_\_\_\_\_\_\_\_ (*pilsētas nosaukums*);

1.2. IZPILDĪTĀJS, sniedzot šajā Līgumā noteiktos viesnīcas un ēdināšanas pakalpojumus nodrošina:

* Čempionāta ietvaros organizēto pasākumu dalībnieku izvietošanu Telpās;
* Čempionāta ietvaros organizēto pasākumu dalībnieku nodrošināšanu ar ēdināšanu;
* Čempionāta ietvaros organizēto pasākumu dalībnieku naktsmītnes atbilstoši iepirkuma tehniskās specifikācijas prasībām.

1.3. Čempionāta pasākuma vajadzību nodrošināšanai, Pusēm atsevišķi vienojoties, Izpildītājs apņemas nodrošināt papildus pakalpojumus viesnīcā (dvieļu īre, dvieļu un sporta formu mazgāšana, semināra telpas un semināru tehniskais nodrošinājums, u.tml.).

### **PUŠU TIESĪBAS UN PIENĀKUMI**

* 1. Izpildītājs apņemas Pasūtītājam sniegt kvalitatīvu Pakalpojumu saskaņā ar Līguma 1. un 2.pielikumā ietverto.
  2. Izpildītājs apņemas savlaicīgi paziņot Pasūtītājam par jebkuriem apstākļiem, kas varētu ietekmēt šajā Līgumā noteikto saistību izpildi.
  3. Ja Pasūtītājam rodas pamatoti iebildumi par šī Līguma ietvaros saņemto pakalpojumu kvalitātes un/vai kvantitātes atbilstību Līguma pielikumos definētajiem nosacījumiem, Pasūtītājs rakstiskā veidā informē Izpildītāju par konstatētajām neatbilstībām un finansiāli nodarīto zaudējumu apmēru. Ja Pasūtītājs un Izpildītājs nespēj rast vienošanos par kompensāciju pārrunu ceļā, strīdi tiek izšķirti Latvijas Republikas normatīvajos aktos noteiktajā kārtībā.
  4. Izpildītājs uzņemas jebkura veida atbildību par šī Līguma ietvaros paredzēto ēdienreižu nodrošināšanu atbilstoši sanitāro un higiēnisko normu prasībām, pārtikā izmantojot tikai kvalitatīvu produkciju.
  5. Pakalpojums tiek sniegts Pasūtītājam Līgumā noteiktajā termiņā un vietā, 3 (trīs) darba dienu laikā pēc Līguma izpildes parakstot nodošanas - pieņemšanas aktu.
  6. Puses vienojas, ka Čempionāta ietvaros organizēto pasākumu dalībniekiem sniegtie papildus pakalpojumi (personiskās veļas mazgāšana, minibārs, telefonsarunas, maksas TV, u.tml.) tiek apmaksāti individuāli saskaņā ar Izpildītāja sagatavotu rēķinu Čempionāta dalībniekam, kas attiecīgo pakalpojumu izmanto. Pasūtītāja pienākums ir informēt Čempionāta dalībniekus par papildus pakalpojumu izmantošanas apmaksas kārtību.

1. **LĪGUMA SUMMA UN SAMAKSAS KĀRTĪBA**
   1. Ievērojot iepirkuma procedūras rezultātus, Pasūtītājs apmaksā Izpildītāja sniegtos pakalpojumus atbilstoši šī Līguma pielikuma nosacījumiem, bet ne vairāk kā ***LVL \_\_\_\_\_\_\_*** *(vārdiem)* bez PVN,turpmāk tekstā „Līguma maksa”, par sniegtajiem viesnīcas un ēdināšanas pakalpojumiem saskaņā ar rezervāciju.
   2. PASŪTĪTĀJS veic apmaksu sekojošā kārtībā:
      1. avansa maksājumu 50% apmērā no Līguma maksas 10 (desmit) darba dienu laikā pēc līguma noslēgšanas un rēķina saņemšanas dienas;
      2. gala norēķins 50% apmērā par sniegtajiem viesnīcas un ēdināšanas pakalpojumiem saskaņā ar rezervāciju 20 (divdesmit) darba dienu laikā pēc pakalpojuma sniegšanas pabeigšanas dienas un pieņemšanas – nodošanas akta parakstīšanas.
   3. Izpildītājs veic attiecīgu gala pārrēķinu saskaņā ar Līguma 3.2.2.punktu un rezervāciju, ņemot vērā, ka PASŪTĪTĀJS apmaksā atbilstoši Līguma nosacījumiem saņemtos viesnīcas un ēdināšanas pakalpojumus.
2. **LĪGUMA DARBĪBAS TERMIŅŠ**
   1. Līgums stājas spēkā ar tā parakstīšanas dienu un ir spēkā līdz Pušu savstarpējo saistību pilnīgai izpildei.
3. **PUŠU ATBILDĪBA**
   1. Ja PASŪTĪTĀJS neveic apmaksu noteiktajā termiņā, tas maksā Izpildītājam **līgumsodu 0,1%** apmērā par katru nokavēto dienu no nokavētā maksājuma summas, pamatojoties uz Izpildītāja iesniegto rēķinu.
   2. Pienākumu neizpildīšanas vai nepienācīgas izpildīšanas gadījumā vainīgā Puse atlīdzina otrai Pusei zaudējumus, kuri radušies, vainīgai Pusei neizpildot vai nepienācīgi izpildot uzliktos pienākumus, vai nepamatotu iemeslu dēļ izbeidzot līgumu. Zaudējumu apmēru nosaka Pusēm savstarpēji vienojoties saskaņā ar spēkā esošajiem normatīvajiem aktiem.
   3. Pasūtītājs apņemas atlīdzināt materiālos zaudējumus, kurus Čempionāta dalībnieki radījuši Izpildītājam, nodarot tiešu kaitējumu viesnīcas mantai, ja to vaina ir pierādīta un ir sastādīts attiecīgs akts.
4. **NEPĀRVARAMA VARA**
   1. Ja viena vai otra puse pilnīgi vai daļēji nevar izpildīt savas saistības tādu apstākļu dēļ, kurus izraisījušas jebkāda veida dabas stihijas, militāras akcijas, blokāde, saistību izpildes termiņi tiek pagarināti par termiņu, kas vienāds ar termiņu, kurā pastāv nepārvarama spēka radītie apstākļi.
   2. Ja šie apstākļi ilgst vairāk par 6 (*sešiem*) mēnešiem, jebkurai pusei ir tiesības izbeigt līgumu un tādā gadījumā nevienai no pusēm nav tiesības uz zaudējumu atlīdzību.
   3. Pusei, kurai kļuvis neiespējams izpildīt saistības minēto apstākļu dēļ, nekavējoties jāpaziņo otrai pusei rakstiski par šādu apstākļu rašanos.
5. **NOBEIGUMA NOTEIKUMI**
   1. Par jebkurām izmaiņām, kas attiecās uz Līgumu, Puses savlaicīgi ziņo viena otrai.
   2. Visi grozījumi un papildinājumi Līgumā jāizdara rakstiski un tie stājas spēkā tikai pēc tam, kad tos ir parakstījuši abu Pušu pilnvarotie pārstāvji.
   3. Strīdus sakarā ar šo Līgumu izšķir sarunu ceļā, nodrošinot sarunu protokolēšanu. Ja tas nav iespējams, strīdus izšķir Latvijas Republikas normatīvajos aktos noteiktajā kārtībā.
   4. Līgums ir sastādīts divos eksemplāros valsts valodā uz 3 (trīs) lapām, kuriem ir vienāds juridisks spēks, pa vienam katrai Pusei.

|  |  |  |  |  |
| --- | --- | --- | --- | --- |
| **PASŪTĪTĀJS** | |  | **IZPILDĪTĀJS:** | |
| **Savienība:**  Biedrība „Latvijas Basketbola savienība”  Reģ.nr. 40008025619  Skanstes iela 54, Rīga, Latvija, LV-1013  Banka: AS „Hansabanka”  Konta nr.: LV16HABA0551005328715  Ģenerālsekretārs  \_\_\_\_\_\_\_\_\_\_\_\_\_\_\_\_/ E.Šneps/ | | ***Pretendents***  *Adrese*  Reģ. Nr.  Banka: A/S  Bankas kods  Konta Nr.  Amata nosaukums \_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/......./ | | |